Αντόνιο Γκουτέρες

Ο Αντόνιο Μανουέλ ντε Ολιβέιρα Γκουτέρες (António Manuel de Oliveira Guterres, προφορά στα πορτογαλικά: [ɐ̃ˈtɔnju ɡuˈtɛʁɨʃ], γεν. 30 Απριλίου 1949) είναι Πορτογάλος πολιτικός και διπλωμάτης, ο οποίος έχει εκλεγεί επόμενος Γενικός Γραμματέας των Ηνωμένων Εθνών. O Γκουτέρες ήταν πρωθυπουργός της Πορτογαλίας από το 1995 μέχρι το 2002 και ηγέτης του Σοσιαλιστικού Κόμματος. Ήταν επίσης πρόεδρος της Σοσιαλιστικής Διεθνούς από το 1999 μέχρι το 2005. Ήταν ο δέκατος Ύπατος Αρμοστής του ΟΗΕ για τους Πρόσφυγες, από τον Ιούνιο του 2005 μέχρι τον Δεκέμβριο του 2015. Στις 13 Οκτωβρίου 2016, εξελέγη δια βοής από τη Γενική Συνέλευση του ΟΗΕ να είναι ο επόμενος γενικός γραμματέας του ΟΗΕ, διαδεχόμενος τον Μπαν Κι-μουν. Ανέλαβε καθήκοντα την 1η Ιανουαρίου 2017 και επανεξελέγη στη θέση από τη Γενική Συνέλευση του ΟΗΕ στις 18 Ιουνίου 2021. Η δεύτερη συνεχόμενη θητεία του αρχίζει την 1η Ιανουαρίου 2022.

Παραπομπές 

Πρωθυπουργοί της Πορτογαλίας
Γενικοί Γραμματείς του ΟΗΕ
Βραβευθέντες με το Βραβείο Καρλομάγνος